Çiyayê Metîn

Çiyayê Metîn an jî Çiyayê Metîna yek ji çiyayên herî navdar û stratejîk ên Başûrê Kurdistanê ye ku dikeve ser sinorê Amêdiyê ya Parêzgeha Dihokê. Ev çiya ne tenê ji ber bilindahî û erdnîgariya xwe, herwiha ji ber rola xwe ya di dîrokê de û siruşta xwe ya geştyarî xwedî girîngiyeke mezin e.

 Erdnîgarî 
Çiyayê Metîn wekî beşek ji zincîreçiyayên Torosê tê hesibandin û li bakurê rojhilatê bajarê Amêdiyê bilind dibe. Bilindahiya vî çiyayî digihîje derdora 2.500 metreyan. Di werzê zivistanê de bi berfê tê pêçan û di werzên bihar û havînê de xwedî siruşteke gelek ciwan û keskahî ye. Gelek gundên devera Nihêlê, wekî gundê Berçî, li derdora vî çiyayî ne.

 Dîrok û girîngiya stratejîk 
Di dirêjahiya dîrokê de, Çiyayê Metîn ji ber cihê xwe yê asê û bilind, herdem xwedî girîngiyeke stratejîk a leşkerî bûye. Ev çiya bûye baregehekî xwezayî ji bo tevgerên kurdî û gelek caran bûye qada operasyonên leşkerî û pevçûnan.

 Geştûguzarî 
Ji ber siruşta xwe ya balkêş, hewayê xwe yê hênik ê di havînê de û dîmenên xwe yên panoramîk, Çiyayê Metîn bûye yek ji cihên serekî yên geştûguzariyê ya li devera Amêdiyê. Bi taybetî di demsala havînê de, gelek geştyar ji deverên cuda yên Kurdistan û Iraqê seredana vî çiyayî dikin.

 Çavkanî 

Kategorî:Çiyayên parêzgeha Dihokê
Kategorî:Çiyayên Başûrê Kurdistanê
Kategorî:Navçeya Amêdiyê